സ്ത്രീധന പീഡനം ഉണ്ടായാല് ഉദ്യോഗസ്ഥര്ക്കെതിരെ കടുത്ത നടപടിയുണ്ടാവും: ഗതാഗത വകുപ്പ് മന്ത്രി തിരുവനന്തപുരം: സ്ത്രീധനത്തിന്റെ പേരില് ഭാര്യയെ പീഡിപ്പിക്കുന്ന ഗതാഗത വകുപ്പിലെ ഉദ്യോഗസ്ഥര്ക്കെതിരെ കര്ശന നടപടി സ്വീകരിക്കുമെന്ന് ഗതാഗത വകുപ്പ് മന്ത്രി ആന്റണി രാജു. സ്ത്രീധനത്തിന്റെ പേരില് ഗാര്ഹിക പീഡനവും മാനസിക പീഡനവും നടത്തുന്ന ഗതാഗത വകുപ്പിലെ ഉദ്യോഗസ്ഥര്ക്കെതിരെ പരാതി ലഭിച്ചാല് അന്വേഷണം നടത്തി 45 ദിവസത്തിനുള്ളില് നടപടിയെടുക്കുമെന്നും മന്ത്രി അറിയിച്ചു. കേരളത്തില് ഒരു സാമൂഹിക വിപത്തായി മാറിക്കൊണ്ടിരിക്കുന്ന സ്ത്രീധനത്തിനെതിരെ സമൂഹ മനസാക്ഷിയനുസരിച്ച് നടപടികള് സ്വീകരിക്കേണ്ടത് കാലഘട്ടത്തിന്റെ ആവശ്യമാണ്. സ്ത്രീധന പീഡനം നടത്തുന്നവര്ക്കെതിരെ നടപടി എടുക്കേണ്ടത് പൊതുവായ ആവശ്യമാണ്, യാതൊരു ദാക്ഷിണ്യവും കൂടാതെ അത്തരക്കാര്ക്കെതിരെ ശക്തമായ നടപടി സ്വീകരിക്കും. സമൂഹത്തിനു മാതൃകയാവേണ്ട സര്ക്കാര് ഉദ്യോഗസ്ഥര് തന്നെ ഇത്തരം ദുഷ് പ്രവണതകള് കാണിക്കുന്നത് ഒരിക്കലും അംഗീകരിക്കാന് കഴിയില്ലെന്നും അദ്ദേഹം പറഞ്ഞു. നേരത്തെ സ്ത്രീധനത്തിന്റെ പേരില് ഭര്തൃഗൃഹത്തില് ദുരൂഹ സാഹചര്യത്തില് മരണപ്പെട്ട കൊല്ലത്തെ എസ് വി. വിസ്മയയുടെ ഭര്ത്താവ്, അസിസ്റ്റന്റ് മോട്ടോര് വെഹിക്കിള് ഇന്സ്പെക്ടര് എസ്. കിരണ് കുമാറിനെ ഗതാഗത വകുപ്പില്നിന്ന് പിരിച്ചു വിട്ടിരുന്നു. സ്ത്രീ വിരുദ്ധ പ്രവര്ത്തിയും, സാമൂഹ്യ വിരുദ്ധവും ലിംഗ നീതിയ്ക്ക് നിരക്കാത്ത നടപടിയും ഗുരുതരമായ നിയമലംഘനവും പെരുമാറ്റ ദൂഷ്യവും വഴി പൊതുജനങ്ങള്ക്കിടയില് സര്ക്കാരിന്റെയും മോട്ടോര് വാഹന വകുപ്പിന്റെയും അന്തസ്സിനും സല്പ്പേരിനും കളങ്കം വരുത്തിയിട്ടുള്ളതിനാല് 1960ലെ കേരളാ സിവില് സര്വ്വീസ് ചട്ടം പ്രകാരമായിരുന്നു നടപടി. കൊല്ലം ശൂരനാട് പോലീസ് ജൂണ് 21ന് രജിസ്റ്റര് ചെയ്ത ക്രിമിനല് കേസില് ഭര്ത്താവായ എസ്. കിരണ് കുമാറിന്റെ സ്ത്രീധനത്തെച്ചൊല്ലിയുള്ള നിരന്തരമായ കലഹത്താലും ശാരീരികവും മാനസികവുമായ ഉപദ്രവത്താലുമാണ് വിസ്മയ മരണപ്പെടാനിടയായതെന്ന് രേഖപ്പെടുത്തിയിട്ടുണ്ട്. ഇതേത്തുടര്ന്ന് എസ്. കിരണ് കുമാറിനെ ജൂണ് 22ന് അന്വേഷണ വിധേയമായി സര്വ്വീസില് നിന്നും സസ്പെന്ഡ് ചെയ്യുകയും 45 ദിവസത്തിനകം അന്വേഷണം പൂര്ത്തിയാക്കണമെന്ന് സര്ക്കാര് നിര്ദേശം നല്കുകയും ചെയ്തു. Vismaya tried to Suresh Gopi says her mother Oneindia Malayalam പിന്നീട് നിയമാനുസൃതമായി നടത്തിയ അന്വേഷണത്തിന്റെയും എസ്. കിരണ് കുമാറിനെ നേരിട്ട് കേട്ടതിന്റെയും, സാക്ഷി മൊഴികളുടെയും അടിസ്ഥാനത്തില് കുറ്റാരോപിതന്റെ മേല് ചുമത്തപ്പെട്ടിട്ടുള്ള കുറ്റങ്ങള് സംശയാതീതമായി തെളിയിക്കപ്പെട്ടതിനാല് 1960ലെ കേരള സിവില് സര്വ്വീസ് ചട്ടം 111viii പ്രകാരമാണ് എ എം വി ഐ എസ്. കിരണ് കുമാറിനെ സര്വ്വീസില് നിന്നും പിരിച്ചു വിടുവാന് തീരുമാനിക്കുകയായിരുന്നു. കേരളത്തിന്റെ ചരിത്രത്തില് ആദ്യമായാണ് സ്ത്രീധനത്തെച്ചൊല്ലിയുള്ള പീഡനത്തെത്തുടര്ന്ന് ഭാര്യ മരണപ്പെട്ട കാരണത്താല് ഭര്ത്താവിനെ സര്ക്കാര് സര്വ്വീസില് നിന്നും പിരിച്ചു വിടപ്പെട്ടത്. source: oneindia.com